वडोदरा। पूरे विश्व में कई तरह की पेंटिंग्स बनने लगी है। पर यदि कोई कलाकार यह कहे कि वह जो पेंटिंग्स बनाता है, उसमें न तो रंग की जरूरत होती है और न ही ब्रश की। तो आपको आश्चर्य होगा ही। पर कलाकार का दावा है कि आग की ज्वालाओं से बनाई गई उसकी फायर पेंटिंग एक अनोखी कला है। अब वे वर्ल्ड क्रिकेट के विषय पर फायर पेंटिंग बना रहे हैं। ये पेंटिंग 7 फीट चौड़ी और 63 फीट लंबी होगी। तस्वीर जब जलती है, तो 1 से 2 फीट की ज्वाला उत्पन्न होती है…
वडोदरा के कमल राणा इस तरह की फायर पेंटिंग बनाते हैं। पेंटिंग बनाने के लिए न तो ब्रश का इस्तेमाल करते हैं और न ही रंगों का। वे ज्वलनशील केमिकल, पावडर, दियासलाई और विभिन्न रसायनों का उपयोग कर उस पर आग लगाकर पेंटिंग बनाते हैं। जब पेंटिंग जलती है, तो 1 से 2 फीट की ज्वाला चित्र के ऊपर उत्पन्न होती है। पेंटर कमल राणा ने पत्रकारों को बताया कि पेंटिंग बनाते समय विशेष सावधानी बरतनी होती है। जिससे शरीर पर उसका कोई प्रभाव न पड़े।
पेंटिंग में वर्ल्ड क्रिकेट
दुनिया के विभिन्न देशों में क्रिकेटरों को उनकी आकर्षक स्ट्रोक मारने की स्टाइल को ध्यान में रखते हुए कमल राणा ने विशेष रूप से पेंटिंग बनाई है। इसके अलावा विभिन्न बॉलरों की स्टाइल को भी अपनी पेंटिंग्स में स्थान दिया है।
सचिन तेंदुलकर की आकर्षक स्ट्रोक मारने की स्टाइल पर पेंटिंग
मास्टर ब्लास्टर सचिन तेंदुलकर की आकर्षक स्ट्रोक मारने की स्टाइल को अनोखे रूप से चित्र में दर्शाया गया है। इसी तरह बॉलरों की बॉलिंग करने की स्टाइल को भी कमल राणा ने अपनी तस्वीरों में स्थान दिया है। इस फायर पेंटिंग को भारत या विदेश के किसी अच्छे स्टेडियम में हमेशा के लिए रखने की इच्छा रखते हैं कमल राणा। ऑस्ट्रेलिया के क्रिकेट स्टेडियम में रखने के लिए बातचीत चल रही है। किंतु उनकी इच्छा है कि ये पेंटिंग भारत के ही किसी स्टेडियम में रखी जाए।
दुनिया की सबसे लंबी होने का दावा
अपनी पेंटिंग को दुनिया की सबसे लम्बी पेंटिंग होने का दावा करने वाले कमल राणा ने बताया कि पूरे विश्व में इतनी लम्बी फायर पेंटिंग अब तक किसी ने नहीं बनाई है। इस फायर पेंटिंग को गिनीस बुक ऑफ वर्ल्ड रिकॉर्ड, लिम्का बुक ऑफ रिकॉर्ड और एशिया बुक ऑफ रिकॉर्ड में शामिल करने के लिए अनुरोध किया गया है। इस तस्वीर को फाइनल टच दिया जा रहा है। इस पेंटिंग को प्रदर्शन के लिए मुम्बई की जहांगीर आर्ट गैलरी, अहमदाबाद की मार्वेल आर्ट गैलरी, सूरत, दिल्ली, कोलकाता, चंडीगढ़ आदि शहरों को चुना गया है।
आगे की स्लाइड्स में देखें PHOTOS...
hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva